ಸಂವಿಧಾನ ವಿರೋಧಿ ಹೇಳಿಕೆ.. ಭಾರೀ ಆಕ್ರೋಶ ಬೆನ್ನಲ್ಲೇ ಕೇರಳ ಸಚಿವ ರಾಜೀನಾಮೆ ಕೊಚ್ಚಿ: ಸಿಎಂ ಪಿಣರಾಯಿ ವಿಜಯನ್ ನೇತೃತ್ವದ ಕೇರಳ ಸರ್ಕಾರದ ಮತ್ತೊಂದು ವಿಕೆಟ್ ಬಿದ್ದಿದೆ. ಭಾರೀ ವಿರೋಧದ ಬಳಿಕ ಇತ್ತೀಚೆಗೆ ಸಂವಿಧಾನ ವಿರುದ್ಧ ಹೇಳಿಕೆ ನೀಡಿದ್ದ ಮೀನುಗಾರಿಕೆ ಮತ್ತು ಸಂಸ್ಕೃತಿ ಇಲಾಖೆ ಸಚಿವ ಶಾಜಿ ಚೆರಿಯನ್ ರಾಜೀನಾಮೆ ನೀಡಿದ್ದಾರೆ. ರಾಜೀನಾಮೆ ಬಳಿಕ ಮಾತಾಡಿದ ಶಾಜಿ ಚೆರಿಯನ್, ಸಂವಿಧಾನ ವಿರೋಧಿ ಹೇಳಿಕೆ ನೀಡುವುದು ನನ್ನ ಉದ್ದೇಶ ಆಗಿರಲಿಲ್ಲ. ಭಾರತದ ಸಂವಿಧಾನದ ಬಗ್ಗೆ ನನಗೆ ಅಪಾರ ಗೌರವ ಇದೆ. ನನ್ನ ಮೇಲೆ ಬಂದಿರೋ ಆರೋಪದಿಂದಾಗಿ ರಾಜೀನಾಮೆ ನೀಡಿದ್ದೇನೆ ಎಂದರು. ಇತ್ತೀಚೆಗೆ ಸಾರ್ವಜನಿಕ ಕಾರ್ಯಕ್ರಮವೊಂದರಲ್ಲಿ ವೇದಿಕೆ ಮಾತಾಡುವಾಗ ಸಾಜಿ ಚೆರಿಯನ್, ಸಂವಿಧಾನ ಸಾರ್ವಜನಿಕರ ಲೂಟಿ ಮಾಡಲು ನೆರವು ನೀಡುತ್ತಿದೆ. ಸಂವಿಧಾನ ಕಾರ್ಮಿಕರಿಗೆ ರಕ್ಷಣೆ ನೀಡುತ್ತಿಲ್ಲ. ಈ ಸಂವಿಧಾನ ಕಾರ್ಮಿಕರ ಶೋಷಣೆ ಮಾಡುತ್ತಿದೆ ಎಂದಿದ್ದರು.